Jose Manuel Falcón Martín

Jose Manuel Falcón Martín ye naixiu l'1 de chinero de 1955 de Zaragoza y morió en Cuenca (Ecuador) o 19 de noviembre de l'anyo 2003. José Antonio Domínguez: [https://www.naturalezadearagon.com/boreas/articulos/falcon.htm En memoria de José Manuel Falcón], en a web d'a Fundación Boreas. Estió naturalista, herpetologo y un pionero de l'ecolochismo en Aragón y en Espanya.

Encara que zaragozano de naixencia (a suya madre fue dende Urreya de Gayén por seguridat pa o parto y morió por hemorrachia), consideraba Urreya de Gayén o suyo lugar por haber-se-ie criau.

En os anyos 1960 Jose Manuel Falcón Martín estió d'os pocos activistas en a protección d'a naturaleza en Aragón, chunto con Adolfo Aragüés, Javier Lucientes y Henri Bourrut.

En 1969 fundó con atros companyers l'asociación Jóvenes amigos de los animales y la naturaleza de Zaragoza JAANZ.

Como naturalista y herpetologo, Jose Manuel Falcón Martín destacó escribindo en 1982 os libros Guia ecológica de Aragón para escolares (dos edicions) y Los anfibios y reptiles de Aragón, o primer libro d'os anfibios y reptils aragoneses. Además realizó o primer atlas preliminar de distribución d'os reptils y anfibios d'Aragón, publicau en 1987 en a Revista Española de Herpetología.  En o suyo libro Los animales de mi pueblo de 1995, remembra a suya infancia y estancia en Urreya de Gayén. 
A suya contribución pionera a lo desarrollo d'a herpetolochía en Aragón ye important. Estió miembro destacau de l' Asociación Herpetológica Española y miembro honorifico de a Sociedad Herpetológica Aragonesa.

En 2014 a Sociedad Herpetológica Aragonesa, creyó o Premio José Manuel Falcón Martín al mérito en Herpetología, en as I Chornadas Internacionals d'Herpetología.

Afectau d'esclerosi multiple dende 1973, en 1991 se'n fue ta Ecuador a vivir mirando un clima mes favorable pa millorar o suyo estau de salut, morindo-ie l'anyo 2003.

 Referencias 

Categoría:Ecolochistas d'Aragón
Categoría:Emigrants aragoneses enta Ecuador
Categoría:Herpetologos d'Aragón
Categoría:Muertos en Ecuador
Categoría:Naixius de Zaragoza
Categoría:Naturalistas d'Aragón
Categoría:1955 (naixencias)
Categoría:2003 (muertes)